Egyedül gondoskodik beteg nagyszüleiről a hétéves kislány
Édesapja egy autóbalesetben meghalt, édesanyja pedig elmenekült a felelősség elől.
Zöldséget pucol, főz, takarít, mos és egyedül jár iskolába: mióta csak édesapja autóbaleset áldozata lett, a hétéves kínai kislány, Miaomiao mindent megtesz, hogy megkönnyítse idős, betegeskedő nagyszülei életét. A ház körüli teendők jó része azután szakadt a gyermek nyakába, hogy édesanyja elmenekült otthonról, mert képtelen volt vállalni a felelősséget, amit a szülők ellátása jelentett volna.

Miaomiao azonban nem menekült. Hősiesen gondoskodik szellemileg sérült nagymamájáról és ritka bőrbetegségben szenvedő nagypapájáról. Sőt! Miután ellátta őket, még arra is szakít időt, hogy iskolába menjen – írja a China Daily. Ahogy az a kínai lap cikkéből kiderül, az osztályban nem Miaomiao az egyetlen gyermek, aki nagyon nehéz helyzetben van.

A kislány legjobb barátja ugyanis egy olyan Guizhou tartományban élő fiúcska, aki szintén egyedül kell, hogy gondoskodjon lebénult édesapjáról. Az apát és a gyereket ugyanis az anya elhagyta, közvetlenül a bénulást okozó baleset után.
betegség